ས་རྒྱུད་ལ་སྐྱེས་པས། རྣམ་རྟོག་ཐམས་ཅད་འགག་ཅིང༌། སེམས་

277

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་དྲུག་པ།

ཉིད་བདེ་བ་ཆེན་པོའི་ངོ་བོར་ཤར་བ་དེ་ནི། མཚོན་བྱེད་དཔེའི་ཡེ་ཤེས་ཡིན་ལ། དེས་
མཚོན་པའི་དོན་གྱི་ཡེ་ཤེས་ཟུང་དུ་འཇུག་པ་དེ་ཉིད་དབང་བཞི་པ་ཚིག་ཙམ་གྱི་སྒོ་ནས་
ངོ་སྤྲད་ན། འཁོར་འདས་ཀྱི་ཆོས་ཐམས་ཅད་ཀྱི་བྱེད་པ་པོ་ནི་རང་གི་སེམས་ཡིན་ལ།
སེམས་ཀྱི་མཚན་ཉིད་ཀུན་རྫོབ་ཏུ་གསལ་ཞིང་རིག་པ་ཙམ་དེ་ཉིད་ཕྱག་རྒྱ་དང༌། མཉམ་
པར་སྦྱར་བའི་མཐུས་བདེ་བ་ཆེན་པོའི་ངོ་བོར་ཤར་བ་ཡིན་ལ། དོན་དམ་པར་རང་བཞིན་
མེད་ཅིང་སྤྲོས་པ་དང་བྲལ་བ་ཡིན་ནོ། །དེ་ཉམས་སུ་ལེན་པ་ལ་ལུས་མཉམ་གཞག་གི་སྤྱོད་
ལམ་དང་ལྡན་པས། ངག་རླུང་རྒྱུ་བ་སོར་བཞག །སེམས་དུས་གསུམ་གྱི་རྟོག་པ་ཐམས་ཅད་
སྤངས་ཏེ། རང་ལུས་ལྷ་སྐུ་ཞལ་སྦྱོར་གྱི་རྣམ་པ་སྒྱུ་མའི་སྐུ་དང་། སེམས་ཉིད་བདེ་བ་ཆེན་
པོའི་རོས་གང་བ་དང་། དེ་དག་གི་ངོ་བོ་ཅིར་ཡང་མ་གྲུབ་པའི་སྟོང་པ་འོད་གསལ་ནམ་མཁའ་
ལྟ་བུའི་ངང་ལ་ཅུང་ཟད་མཉམ་པར་གཞག་གོ། །
དེ་ནས་ཨོཾ་ཨཱཿཧཱུྃ་གིས་གདོང་གཡོགས་ཕྱེ་ལ། དེ་ལྟར་ན་དོན་དམ་བྱང་ཆུབ་སེམས་
ཀྱི་དཀྱིལ་འཁོར་དུ་ཞུགས་ཏེ་མཐོང་། དབང་བཞི་པ་ཐོབ་པས་ལུས་ངག་ཡིད་གསུམ་མི་
ཕྱེད་པ་རྡོ་རྗེ་ལྟ་བུར་བྱས། དཔེ་འབྲས་བུ་ཡོངས་སུ་སྨིན་པ་དང་འདྲ། འབྲས་བུ་ངོ་བོ་ཉིད་
ཀྱི་སྐུ་འགྲུབ་པའི་སྐལ་བ་ཅན་དུ་བྱས་སོ། །ཞེས་རྟོགས་པ་བསྐྱེད་ལ་གནས་སྐབས་དེ་དག་
ཏུ་ཐོབ་པའི་དམ་ཚིག་ལ་བསྲུངས་སྡོམ་བགྱིད་སྙམ་པས། གཙོ་བོས་ཇི་ལྟར་བཀའ་སྩལ་པ། །
དེ་དག་ཐམས་ཅད་བདག་གིས་བགྱིད། །དབང་ཡོངས་སུ་རྫོགས་པ་ཐོབ་པའི་གཏང་རག་ཏུ་
མཎྜལ་རྒྱས་པ་ཕུལ་ཏེ། ལུས་ལོངས་སྤྱོད་ཐམས་ཅད་ཀྱང་འབུལ། ཆ་ཤས་ནས་ལོངས་སྤྱ
ད་དུ་གསོལ་སྙམ་པས། དེང་ནས་བརྩམས་ཏེ་བདག་བྲན་དུ། །ཁྱོད་ལ་བདག་ནི་འབུལ་
ལགས་ན། །ཁྱོད་ཀྱི་སློབ་མར་བཟུང་བ་དང༌། །ཆ་ཡིས་ཀྱང་ནི་སྤྱད་དུ་གསོལ། །ཞེས་ལན་
གསུམ་བརྗོད། དེ་ནས་སྐབས་འདིར་འཇིག་རྟེན་དང་འཇིག་རྟེན་ལས་འདས་པའི་གཏོར་
མ་༼༤༦་༠༡༽རྣམས་༼༤༧་༠༦༽སྟ་གོན་བཞིན་ལེགས་པར་ཕུལ། སློབ་མ་དབང་བསྐུར་


278

ནག་པོ་སྤྱོད་པའི་རྡོ་རྗེའི་བཞེད་སྲོལ་བདེ་མཆོག་གི་དཀྱིལ་ཆོག་དག་བྱེད་ནེེ་རྭཉྫ་ན་བདེ་ཆེན་འཆི་མེད་ཀླུང་ཆེན།
བྱེད་དགོས་ན། དེའི་ཚུལ་རྟོགས་སླ་བའི་ཕྱིར་སྡོམ་དུ་བྱས་ན། དངོས་གཞི་འཇུག་དང་དབང་
བསྐུར་གཉིས། །འཇུག་པ་ཕྱི་ནང་དང་པོ་ལ། །ཡོན་དབུལ་ལྷར་བསྐྱེད་བདེན་སྟོབས་
བརྗོད། །གདོང་བཅིང་ཕྲེང་གཏད་བུམ་ཆུ་གཏོར། །དྲིས་ལན་བྱ་ཞིང་ནང་སེམས་བསྐྱེད། །
གསང་གདམས་ནང་ཁྲིད་ཕྱི་འཇུག་བདུན། །གཉིས་པ་ནང་གི་འཇུག་པ་ལ། དམ་ཚིག་
བསྒྲག་དང་བདུད་རྩི་གཏོར། །བསྐྱེད་ཅིང་དཔའ་བསྐུལ་ཕྱག་གསོལ་གདབ། །སྦྱང་བ་བྱ་
ཞིང་ལྷ་བསྐྱེད་བསྟིམ། །ཕྱག་བྱ་བསྒྲག་བཟུང་དམ་བཞག་བཞི། །གསོལ་གདབ་ཡེ་ཤེས་
དབབ་བརྟན་བྱ། །ནམ་མཁའི་མདོག་འདྲི་མེ་ཏོག་གཏོར། །མགོར་བཅིང་གདོང་དབྱེ་དཀྱིལ་
འཁོར་བསྟན། །ནང་གི་འཇུག་པ་བཅུ་དྲུག་གོ། །དབང་ལ་སྔོན་འགྲོ་དངོས་གཞི་གཉིས། །
སྔོན་འགྲོ་ཡོན་འབུལ་གསོལ་བ་གདབ། །ལྷར་བསྐྱེད་བགེགས་བསལ་ཤིས་པ་བརྗོད།
དངོས་གཞི་སློབ་མ་སློབ་དཔོན་གཉིས། །དང་པོ་སྔགས་དབང་ཆུ་ཅོད་པན། །རྡོ་རྗེ་དྲིལ་བུ་
མིང་གི་དབང༌། །ཕྱི་ནང་བརྟུལ་ཞུགས་གཅིག་སྟེ་བདུན། །གཉིས་པ་ཡོན་དབུལ་གསོལ་
བ་གདབ། །སྟེགས་བཞག་སློབ་དཔོན་དབང་རྫོགས་བསྐུར། །རྗེས་གནང་བཞི་དང་དམ་
ཚིག་གསུམ། །གཟེངས་བསྟོད་ལུང་བསྟན་གཉིས་གཅིག་ཡིན། །དབུགས་དབྱུང་བ་རྣམས་
བུམ་པའི་དབང༌། །གསང་བ་ཤེས་རབ་ཡེ་ཤེས་ཏེ། །བརྟུལ་ཞུགས་རིམ་པ་བཅུ་བཞིའོ། །
ཚིག་དབང་བཞི་པ་བླ་མ་ཡི། །ཞལ་ལས་ལེགས་པར་ཤེས་པར་བྱ། །ཞེས་པ་ལྟར་ལས།
ངག་འདོན་རྣམས་བདག་འཇུག་གིས་རིགས་འགྲོས་སྦྱར་ལ། ཆོ་ག་རྒྱས་བསྡུས་སྐབས་ཐོབ་
ཕྱེད་པའི་སྒོ་ནས་ལེགས་པར་བསྐུར་ལ་རང་གནས་སུ་བཏང་ངོ་། །
དེ་ནས་རྗེས་ཀྱི་ཆོ་ག་ལ་མཆོད་པ་རྣམས་ཁ་གསོས་ལ། བསང་སྦྱངས་བྱིན་གྱིས་
བརླབས་ཏེ། ཆུ་གཉིས་སྔོན་དུ་འགྲོ་བའི་ཉེར་སྤྱོད་རོལ་མོ་དང་བཅས་པ་དང་། ནང་མཆོད།
མཉེས་མཆོད། ཡིད་མཆོད། རྐང་བརྒྱད་གཉིས་ཀྱི་བསྟོད་པ་རྣམས་བྱས་ལ། ཡི་གེ་བརྒྱ་
པ་ཅི་ནུས་བརྗོད་པའི་མཐར། མ་འབྱོར་པ་དང་ཉམས་པ་དང་། །ཞེས་སོགས་དང་། བཅོམ་


།

279

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་དྲུག་པ།

ལྡན་འདས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་
པ་སྩལ་དུ་གསོལ། ཞེས་པས་གསོལ་བ་གདབ། སྒྲུབ་མཆོད་ཞག་མང་པོ་སྦྲེལ་ཏེ་བྱེད་ན།
ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་
དགོངས་སུ་གསོལ། ཇི་སྲིད་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་
མི་གནས་པའི་མྱ་ངན་ལས་འདས་པའི་ས་ལ་མ་བཞག་གི་བར་དུ་རྒྱལ་བ་རྣམས་མྱ་ངན་
ལས་མི་འདའ་བར་བརྟན་པར་བཞུགས་སུ་གསོལ། བྱེ་བྲག་ཏུ་ཡང་རྡུལ་ཚོན་གྱི་དཀྱིལ་
འཁོར་འདི་ཉིད་ལ་བསྐྱེད་ཅིང་སྤྱན་དྲངས་པའི་ལྷ་ཚོགས་རྣམས་ཇི་སྲིད་གཤེགས་གསོལ་གྱི་
ཆོ་ག་མ་བྱས་ཀྱི་བར་དུ་བརྟན་པར་བཞུགས་སུ་གསོལ། བརྟན་པར་བཞུགས་ནས་བདག་
དང་སེམས་ཅན་ཐ མས་ཅད་ལ་མཆོག་དང་ཐུན་མོང་གི་དངོས་གྲུབ་ཀྱི་བཀའ་དྲིན་ མ་ལུས་
པ་སྩལ་དུ་གསོལ། ཞེས་བརྗོད་རས་བྲིས་ཡིན་ན་བྱེ་བྲག་ཏུ་ཡང་རས་བྲིས་ཀྱི་དཀྱིལ་འཁོར་
འདི་ཉིད་ལ་བསྐྱེད་ཅིང་སྤྱན་དྲངས་པའི་ལྷ་ཚོགས་རྣམས། ཇི་སྲིད་འབྱུང་བ་བཞིའི་གནོད་
པས་མ་ཞིག་གི་བར་དུ་བརྟན་པར་བཞུགས་སུ་གསོལ། བརྟན་པར་བཞུགས་ནས་ཞེས་
སོགས་གོང་ལྟར་དང༌། ཨོཾ་སུ་པྲ་ཏིཥྛ་བཛཱ་ཡ་སོགས་བརྗོད་ཅིང་མེ་ཏོག་དོར་རོ། །འཇིག་
རྟེན་པའི་གཏོར་མགྲོན་རྣམས་ལ། ཨོཾ་ཁྱེད་ཀྱིས་སོགས་དང་། བཛྲ་མུ རྟེན་མེད་པའི་གཏོར་
མགྲོན་གྱི་ཡེ་ཤེས་པ་རྣམས་རང་བཞིན་གྱི་གནས་སུ་གཤེགས། དམ་ཚིག་པ་རྣམས་རང་
ལ་གཉིས་སུ་མེད་པར་ཐིམ། ཞེས་བརྗོད་ལ། གོ་ཆ་གསུམ་གྱིས་བསྲུང་བ་སོགས་སྟ་གོན་
གྱི་རྗེས་ཆོག་གི་སྐབས་བཞིན་བྱའོ། །གཏོར་མགྲོན་རྟེན་ཡོད་པ་རྣམས་ཀྱང་དཀྱིལ་འཁོར་
དང་མཉམ་དུ་མེ་ཏོག་འཐོར་བ་ཙམ་ལས་ལྷག་པོར་འདོན་སྲོལ་མེད། སྒྲུབ་མཆོད་གྲོལ་བའི་
ཉིན་རས་བྲིས་ཀྱི་ཕྱོགས་ལ་བུམ་ནང་གི་ལྷ་རྣམས་རང་ལ་ཐིམ་ཞེས་པས༌རང་ལ་བསྡུ།
གཞན་རྣམས་གོང་དང་འདྲ། རྡུལ་ཚོན་གྱི་ཕྱོགས་ཡིན་ན། བུམ་པ་རྣམས་དཀྱིལ་འཁོར་གྱི་
ཤར་སྒོའི་གཡས་གཡོན་གྱི་ཁྱམས་ཀྱི་སྟེང་དུ་སྤྱན་དྲངས་ལ། མཆོད་བསྟོད་ཡན་གོང་

280

ནག་པོ་སྤྱོད་པའི་རྡོ་རྗེའི་བཞེད་སྲོལ་བདེ་མཆོག་གི་དཀྱིལ་ཆོག་དག་བྱེད་ནེེ་རཱཉྫ་ན་བདེ་ཆེན་འཆི་མེད་ཀླུང་ཆེན།
བཞིན་བྱ། ཕུར་བུ་རྣམས་བསྡུས་ཏེ། གནས་དབེན་པར་བཞག །དེ་ལ་མཆོད་བསྟོད་ཡེ་
ཤེས་པ་གཤེགས་པ་སོགས་མི་དགོས། དེ་ནས་སློབ་དཔོན་རྡོ་རྗེ་དྲིལ་བུ་འཛིན་པས་དཀྱིལ་
འཁོར་གྱི་ཤར་ཕྱོགས་སུ་ལངས་ཏེ། ཡི་གེ་བརྒྱ་པ་མང་དུ་བཟླས་ལ། མ་འབྱོར་པ་དང་
སོགས་ཀྱི་མཐར་བཅོམ་ལྡན་འདས་བདག་དང་སོགས་ཀྱིས་གསོལ་བ་བཏབ་ལ། རྡུལ་
མཚམས་
ཚོན་དང་བུམ་ནང་གི་ལྷ་རྣམས་ཕྱོགས་གཡོན་བསྐོར་གྱིས་སྣ་བུག་གཡོན་དང་།
གཡས་བསྐོར་གྱིས་སྣ་བུག་གཡས་པ་ནས་ཐིམ། ཛཿ་ཧཱུྃ་བཾ་ཧོཿ ཞེས་བརྗོད། གཏོར་མགྲོན་
གྱི་ཡེ་ཤེས་པ་རྣམས་ལ་གཤེགས་གསོལ་སྤྱི་དང་འདྲ་བར་བྱས་ལ། སློབ་དཔོན་གྱིས་རྡོ་
རྗེའི་རྩེས་དབང་ལྡན་གྱི་རྩིག་པ་དང་པོར་བཤིག་ལ། ཆོས་ཐམས་ཅད་སྐྱེ་བ་མེད་པ་ཡིད་
ལ་དྲན་པས། ངག་ཏུ་ཨ་ཀཱ་རོའི་སྔགས་བརྗོད། རྡུལ་ཚོན་མཐའ་ནས་རིམ་གྱིས་བསྡུས་ཏེ།
ཟ་མ་ཏོག་ལ་སོགས་པར་བླུག །ཐིག་རྗེས་རྣམས་དྲི་བཟང་གི་ཆུས་བཀྲུས་ལ།

བཀྲ་ཤིས་
དང་རོལ་མོའི་སྒྲ་བྱ། མེ་ཏོག་གི་ཆར་དབབ། བདག་ཉིད་ལ་གནས་རྣམས་སུ་ཟླ་བའི་
དཀྱིལ་འཁོར་སོགས་ཀྱི་གོ་ཆ་གསུམ་དང༌། ཚམ་རྔམས་སྔགས་ཀྱིས་བསྲུང་། དགའ་བ་
གསུམ་དྲན་པའི་སྒོ་ནས་སྤྱོད་ལམ་ལ་འཇུག་གོ། །
དགེ་ལེགས་འབྱུང་གནས་བདེ་གཤེགས་བསྟན་པ་ལ། །ཕ་རོལ་ཕྱིན་དང་སྔགས་
ཀྱི་ཐེག་གཉིས་ལས། །སྒྲུབ་བྱ་གཅིག་ཉིད་སྒྲུབ་བྱེད་བཞི་དག་གིས། །སྒྲུབ་པའི་ཚུལ་གྱིས་
ཁྱད་པར་འཕགས་པ་ཡི། །རྡོ་རྗེ་ཐེག་པ་བླང་བྱའི་སྙིང་པོ་མཆོག །དེ་ལའང་མདོ་སྡེ་རྟོག་
པ་བྱ་སྤྱོད་དང༌། །རྣལ་འབྱོར་རྣལ་འབྱོར་ཆེན་པོ་གསང་བ་དང༌། །གསང་བའི་མཐའ་རྒྱུད་
དྲུག་ཏུ་གནས་པ་ལས། །ཀུན་གྱི་རྩེར་སོན་གསང་བའི་མཐའ་ཡི་རྒྱུད། །སྐལ་བཟང་སྐྱེ་བོ་
ཀུན་གྱི་འཇུག་ངོགས་ཆེ། །ཚུལ་འདི་བཀྲལ་ལ་འགྲན་ཟླ་དང་བྲལ་བ། །གྲུབ་པའི་དབང་
ཕྱུག་སྤྱོད་པའི་རྡོ་རྗེ་ཞེས། །དེ་ཡིས་མཛད་པའི་བསྐྱེད་རྫོགས་གཞུང་དྲུག་ལས། །དཀྱིལ་
ཆོག་དོན་འགྲེལ་རྗེ་བཙུན་མཆོག་གི་གཞུང༌། །མི་གསལ་གབ་འཁྲུགས་གྱུར་པའི་ངག་འདོན་
281

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་དྲུག་པ།

རྣམས། །དམ་པའི་གསུང་བཞིན་གོ་བདེར་བྲིས་ཤིག་ཅེས། །གཞན་དོན་མཛད་པ་འགའ་
ཡིས་བསྐུལ་བ་དང༌། །རང་ཡང་ཕྱོགས་འདིར་ལེགས་པར་མོས་པའི་མཐུས། །རྗེ་བཙུན་
གསུང་བཞིན་དཀྱིལ་འཁོར་ཆོ་གའི་གཞུང༌། །དམ་པས་རྗེས་གཟུང་ཀུན་དགའི་མིང་ཅན་
གྱིས། །དེང་དུས་གངས་རིའི་ཁྲོད་ཀྱི་གསང་ཆེན་བསྟན། །ཕྱོགས་བཅུར་སྤེལ་བའི་གནས་
མཆོག་ཨེ་ཝཾ་དུ། །བསྒྱུར་བྱེད་ལོ་ཡི་བསིལ་ཟེར་བརྒྱད་པ་ཡི། །དཀར་ཕྱོགས་བཟང་པོའི་
ཚེས་ལ་རྫོགས་པར་བྲིས། །འོན་ཀྱང་སྙན་བརྒྱུད་གསལ་བར་བསྟན་པ་དང༌།
ལུགས་དོན་ལ་བདག་བློ་མཐུ་ཆུང་བས། །མ་འབྲེལ་འགལ་དང་ཉེས་པ་ཅི་མཆིས་རྣམས། །
བླ་མ་མཁའ་འགྲོའི་ཚོགས་ཀྱིས་བཟོད་པར་མཛོད། །དགེ་ཚོགས་སྟོན་ཀའི་ཟླ་ལྟར་དཀར་
བ་དེས། །ལུས་ཅན་ཀུན་གྱི་བློ་ཡི་མུན་བསལ་ནས། །ཟུང་འཇུག་བདེ་མཆོག་གོ་འཕངས་
མྱུར་ཐོབ་སྟེ། །རྣལ་འབྱོར་གསང་མཐའི་བསྟན་པ་རྒྱས་པར་ཤོག །
།གནས་
དཔལ་འཁོར་ལོ་སྡོམ་པ་གྲུབ་ཆེན་ནག་པོ་སྤྱོད་པའི་ལུགས་ཀྱི་དཀྱིལ་འཁོར་གྱི་ཆོ་ག་བདུད་རྩིའི་ཆུ་རྒྱུན་ཞེས་བྱ་
བ་འདི་ནི། བསྟན་པ་རིན་པོ་ཆེ་ལ་གཅེས་སྤྲས་སུ་མཛད་པའི་སྐྱེས་ཆེན་འགའ་ཞིག་དང༌། གཞན་ཡང་བློ་གསལ་དོན་གཉེར་
ཅན་མང་པོས་ཡང་ཡང་བསྐུལ་བ་དག་གི་ངོར། ཆོས་ཀྱི་རྒྱལ་པོ་རྗེ་བཙུན་ཨེ་ཝཾ་པ་ཆེན་པོ་དཀོན་མཆོག་དཔལ་ལྡན་གྱི་ཞལ་
སྔ་ནས་གཙོ་བོར་སྨོས་པའི་ཡོངས་འཛིན་ཆོས་ཀྱི་སྤྱན་ལྡན་དུ་མའི་ཞབས་ཀྱི་རྡུལ་རྙོག་པ་མེད་པ་སྤྱི་བོས་བླངས་པ་ལ་བརྟེན་
ནས། རྡོ་རྗེ་འཆང་གཉིས་པ་རྗེ་བཙུན་ས་སྐྱ་པ་ཡབ་སྲས་རྣམས་ཀྱི་གསུང་རབ་རིན་པོ་ཆེ་རྣམས་ཀྱི་ཚིག་དོན་ལ་ཤེས་ནས་
དད་པ་ཐོབ་པའི་ཤཱཀྱའི་དགེ་སློང་རྡོ་རྗེ་འཛིན་པ་ཤར་བ་བྱམས་པ་ཀུན་དགའ་བཀྲ་ཤིས་གྲགས་པ་རྒྱལ་མཚན་དཔལ་བཟང་
པོས་བསྒྱུར་བྱེད་ཀྱི་ལོ་ཁྲུམས་ཀྱི་ཟླ་བའི་བཟང་པོ་དང་པོའི་ཚེས་ལ་ཤྲཱི་ཨེ་ཝཾ་ཆོས་ལྡན་ཡོན་ཏན་རིན་པོ་ཆེ་དུ་མའི་འབྱུང་
གནས་ཀྱི་རི་ཁྲོད་དུ་སྦྱར་བའི་ཡི་གེ་པ་ནི་ཨཱ་ནནྡ་ནི་རཱ་བྷོ་གས་གུས་པས་བགྱིས་པའོ།། །།
དེ་ལྟར་བདེ་མཆོག་ནག་པོ་པའི་དཀྱིལ་ཆོག་བདུད་རྩི་ཆུ་རྒྱུན་ཞེས་བྱ་བ་ཤར་ཆེན་ཆོས་ཀྱི་རྒྱལ་པོས་མཛད་པ་
འདི་ལ། བདག་བསྐྱེད་དང༌། མཆོད་ཕྲེང་རྒྱས་བསྡུས་ཟུར་ནས་ལེན་དགོས་པ་ཙམ་མ་གཏོགས་ནག་འགྲོས་མའི་ཚུལ་དུ་
ཡོད་པ་ལ། སླར་ཡང་སློབ་དཔོན་གསར་བུའི་རིགས་ལ་ཕན་པའི་ཕྱིར་སྒྲུབ་ཐབས་སོགས་ཀྱང་གསལ་ཁ་དང་བཅས་ཏེ་
282

ནག་པོ་སྤྱོད་པའི་རྡོ་རྗེའི་བཞེད་སྲོལ་བདེ་མཆོག་གི་དཀྱིལ་ཆོག་དག་བྱེད་ནེེ་རཱཉྫ་ན་བདེ་ཆེན་འཆི་མེད་ཀླུང་ཆེན།
དཀྱུས་སུ་བཅུག་པའི་ཆོག་ཁྲིགས་ཆུ་འབབ་མ་ཞིག་བྲི་དགོས་སོ་ཞེས། དྲུག་པ་རྡོ་རྗེ་འཆང་ཆེན་པོའི་ངོ་བོར་བཞུགས་པ་
མཁན་རིན་པོ་ཆེ་བྱམས་པ་ཀུན་དགའ་བསྟན་འཛིན་མཆེད་དབོན་དང་བཅས་པའི་བཀའ་ལུང་གོ་ཤིརྵའི་ནགས་ཀྱི་བསེར་
བུ་སྙིང་ལ་སིམ་པ་ལ་བརྟེན་ནས། རྗེ་བཙུན་སངས་རྒྱས་རིན་ཆེན་གྱི་སྒྲུབ་ཐབས་ལ་སོགས་ཁོང་ཡོད་པ་རྣམས་བསབ།
ཡོངས་འཛིན་གྱི་མཆོད་ཕྲེང་ལ་རིག་མ་བཅུ་དྲུག་གི་ཕྱག་རྒྱ་སོགས་འཕགས་པའི་གསུང་རབ་ནས་བསྣན་ཏེ་དཀྱུས་སུ་བཅུག །
དཀྱུས་ལའང་གསལ་ཁ་ཕྲན་བུ་ཞབས་ཏོག་གི་ཚུལ་དུ་སྦྱར་ཞིང་། གསར་བསྒྲིགས་ཀྱི་ཆོག་ཁྲིགས་གཞན་རྣམས་དང་མཐུན་
པར་དག་བྱེད་ནེེ་རཉྫན་བདེ་ཆེན་འཆི་མེད་ཀླུང་ཆེན་ཞེས་མཚན་བྱང་སྤོས་ཏེ། རྒྱལ་ཁམ་པ་ངག་དབང་བློ་གྲོས་སྙིང་པོ་
གཞན་ཕན་མཐའ་ཡས་པའི་འོད་ཟེར་ཞེས་འབོད་པས་ཡོངས་འཛིན་གྱི་ལོ་ལ་དཔལ་ཨེ་ཝཾ་ཆོས་ལྡན་དུ་མགོ་རྩོམ་ཞིང༌།
རིམ་གྱིས་མདོ་སྨད་སྡེ་དགེ་ལྷུན་གྲུབ་སྟེང་གི་ཆོས་གྲར་ལེགས་པར་གྲུབ་པ་འདིས་ཀྱང་བསྟན་པ་དང་སེམས་ཅན་ལ་ཕན་པ་
རྒྱ་ཆེན་པོ་འབྱུང་བར་གྱུར་ཅིག། །།
283

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་དྲུག་པ།